Brand by Swartkop-lugmagbasis ondersoek | Maroela Media
'n Loods het by die Swartkop-lugmagbasis afgebrand. Foto: Verskaf
'n Loods het Saterdagoggend by die Swartkop-lugmagbasis in Centurion afgebrand.
Volgens die Suid-Afrikaanse Nasionale Weermag (SANW) het die brand omstreeks 05:00 uitgebreek. Die loods wat vir algemene doeleindes gebruik word, het geen vliegtuig- of museumartefakte gehuisves nie.
Daar is groot skade aan die loods aangerig en die oorsaak van die brand is nog nie bekend nie. Niemand is tydens die voorval beseer nie. Die brandweerdienste van die lugmagbasis en die Tshwane-brandweer kon die brand blus voor daar enige skade aan voertuie en toerusting in die onmiddellike omgewing aangerig kon word.
Die SANW sal saam met die Tshwane-brandweer werk om onmiddellik 'n ondersoek na die oorsaak en omvang van die brand te begin.
Die meeste loodse by die lugmagbasis is as erfenisstrukture geklassifiseer aangesien Swartkop die eerste gevestigde lugmagbasis in Suid-Afrika was. Die basis en loodse is van die vroeë 1920's af gebou.
Volgens die SANW is die vernietiging van die loods 'n terugslag vir die lugmag. "Die hoof van die lugmag, lt.genl. Zimpande Msimang, het sedert 2012 'n program van stapel gestuur om die lugmag se geskiedenis te bewaar en te bevorder," het die SANW in 'n verklaring gesê.
Nog 'n vragmotor loop deur in Wes-Kaap
Dit OOK nog …die plek is reeds op sy laaaste bene !
Sommer net so….
Iemand kry weer 'n nuwe herstel tender.
Really heart sore to see this. I am an reenactor that used participate at the air shows but recently been shunned and the officials dont take the participants seriously. Public is the real losers.